Чрез Председателя

на Общински съвет – Русе

До Кмета

на Община Русе

**ПИТАНЕ**

**от** Иво Колев Пазарджиев

общински съветник от групата

на „ВМРО – България на регионите”

**УВАЖАЕМИ ГОСПОДИН КМЕТЕ,**

През последното десетилетие на територията на гр.Русе бяха разположени множество автомати за топли напитки на самообслужване. Прави впечатление, че броят им нарасна изключително много и такива се поставят на всевъзможни места, като вероятно по-голямата част от тях са без съответното разрешение. Разполагат се в зелени площи като преди поставянето им биват изливани бетонови фундаменти. Захранват се ел.енергия по всевъзможни начини без съответните разрешителни. Освен грозно и незаконно, поставянето на тези автомати по описания начин е опасно за гражданите.

Във връзка с описаното по-горе, моля да ми бъде отговорено на следните въпроси:

1. Извършват ли се регулярни обходи на града от служители на Община Русе, които да контролират и установяват незаконно поставени автомати за топли напитки?
2. Има ли издавани наказателни постановления, във връзка с незаконно поставени автомати за топли напитки през 2023 г. и 2024 г. и ако има колко на брой са и какви санкции се налагат на нарушителите?
3. Предвиждате ли засилване на контрола, относно незаконно поставени автомати за топли напитки на територията на гр.Русе?

**Приложениe:** 2 бр. снимки от “Street View” на Google на примери за автомати за топли напитки, разположени в зелени площи.

Настоящото питане е съгласно чл. 104 от ПОДОбСНКВОА и моля на него да ми бъде отговорено както писмено, така и устно.

гр.Русе, С уважение,

21.06.2024 г.  ***Иво Пазарджиев***